b"\n_START_ARTICLE_\nPogre\xc5\xa1ka u kra\xc4\x87enju\n_START_PARAGRAPH_\nPogre\xc5\xa1ka u kra\xc4\x87enju (eng. truncation error) odnosno pogre\xc5\xa1ka odsijecanja je pogre\xc5\xa1ka koja se javlja, a nije ovisna o sklopovlju, kojemu je svojstvena pogre\xc5\xa1ka zaokru\xc5\xbeivanja (eng. round-off error, razlikovati od pojma pogre\xc5\xa1ke aproksimacije (eng. approximation error, nje. Fehlerschranke, fra. Erreur d'approximation).). Pogre\xc5\xa1ka u kra\xc4\x87enju je u svezi s programskom opremom._NEWLINE_Korijeni ove pogre\xc5\xa1ke su u procesu diskretizacije kod kojeg se kontinuirane veli\xc4\x8dine zaokru\xc5\xbeuju skupom diskretnih to\xc4\x8daka. Ova se pogrje\xc5\xa1ka javlja, primjerice, kod numeri\xc4\x8dke integracije, numeri\xc4\x8dkog rje\xc5\xa1avanja diferencijalnih jednad\xc5\xbeba ili kod kra\xc4\x87enja beskona\xc4\x8dnih nizova._NEWLINE_S obzirom na to da je ova pogrje\xc5\xa1ka u svezi s programima, a ne sa sklopovljem, programer ovdje mo\xc5\xbee mnogo vi\xc5\xa1e napraviti da se ova pogrje\xc5\xa1ka ne pojavljuje odnosno da se ovom pogrje\xc5\xa1kom mo\xc5\xbee upravljati, nadzirati njenu pojavu. Za rje\xc5\xa1avanje ovog problema razvila se cijela matemati\xc4\x8dka grana - numeri\xc4\x8dka analiza."